
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 70 

20 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καταβολή αναδρομικών οικογενειακής παροχής. 1 

Μεταβίβαση αρμοδιοτήτωντου Υπουργού Πολιτισμού 
στις Περιφερειακές και Ειδικές Περιφερειακές 
Υπηρεσίες αρμοδιότητας της Γενικής Διευθύνσε- 
ως Αρχαιοτήτων και Πολιτιστικής Κληρονομιάς και 
Γενικής Διευθύνσεως Αναστήλωσης, Μουσείων και 


Τεχνικών Έργων του Υπουργείου Πολιτισμού. 2 

Οργάνωση και Λειτουργία των Συμβουλίων του Ν. 
3028/02 στο Υπουργείο Πολιτισμού. 3 


Αυτοδίκαιη μεταφορά των οργανικών θέσεων προσω¬ 
πικού του Ιατροκοινωνικού Κέντρου του Π.Ι.Κ.Π.Α. 
Ζακύνθου ως οργανικές θέσεις αντιστοίχου κλά¬ 
δου, κατηγορίας και ειδικότητας με την ίδια σχέση 
εργασίαςτου Ιατροκοινωνικού Κέντρου - Κ.Υ. Κατο¬ 
σταριού Ζακύνθου του Πε.Σ.Υ.Π. Ιονίων Νήσων. 4 


ΑΠΟΦΑΣΕΙ Σ 

Αριθ.οικ2/3013/0022 (1) 

Καταβολή αναδρομικών οικογενειακής παροχής. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου άρθ. 29Ατου Ν. 1558/85 όπως προ¬ 
στέθηκε με το άρθρο 27 του Ν. 2081/92 και αντικαταστά- 
θηκε με το άρθρο 1 του Ν. 2469/97 (ΦΕΚ 38/Α'). 

2. Τις διατάξεις του άρθρου 26 του Ν. 3205/2003 (ΦΕΚ 
297/Α'). 

3. Τις διατάξεις του άρθρου 5 του Ν. 2592/1998 (ΦΕΚ 
57/Α'). 

4. Την 3/2001/7.3.2001 απόφαση του Ανωτάτου Ειδικού 
Δικαστηρίου. 

5. Την ανάγκη ρύθμισης των απαιτήσεων των εν ενερ- 
γεία υπαλλήλων καιλειτουργώντου Δημοσίου, των Ο.Τ.Α. 
και Ν.Π.Δ.Δ., καθώς και των μονίμων στελεχών των Ενό¬ 
πλων Δυνάμεων και των αντιστοίχων των Σωμάτων Ασφα¬ 
λείας, καθώς και των συνταξιούχων του Δημοσίου που 
προέρχονται από τη μη σύγχρονη καταβολή και στους 


δύο συζύγους της οικογενειακής παροχήςτου άρθρου 12 
του Ν. 2470/1997 κατά το χρονικό διάστημα από 1.3.2001 
μέχρι 30.6.2002. 

6. Την 1065956/863/Α0006/15.7.2003 (ΦΕΚ 985/Β7 
16.7.2003) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρμο¬ 
διοτήτων των Υφυπουργών Οικονομίας και Οικονομικών». 

7. Το γεγονός ότι από την απόφαση αυτή προκαλείται 
δαπάνη σε βάρος του Κρατικού Προϋπολογισμού [ΚΑΕ 
0286 «Αναδρομικά οικογενειακής παροχής οικ. ετών 
2001-2002 (άρθρο 26 Ν. 3205/2003)»] απάτην καταβολή 
της οικογενειακής παροχής: 

α) διακοσίων εικοσιπέντε εκατομμυρίων ευρώ (225 
εκατ. ευρώ) περίπου, για τους εν ενεργεία υπαλλήλους, η 
οποία αναλύεται ως εξής: 

αα) Για το οικονομικό έτος 2004: ογδόντα πέντε (85) 
εκατ. ευρώ περίπου, 

ββ) Για το οικονομικό έτος 2005: εβδομήντα (70) εκατ. 
ευρώ περίπου, 

γγ) Για το οικονομικό έτος 2006: εβδομήντα (70) εκατ. 
ευρώ περίπου. 

β) είκοσι τεσσάρων εκατομμυρίων ευρώ (24εκατ. ευρώ) 
περίπου, για τους συνταξιούχους του Δημοσίου, η οποία 
αναλύεται ως εξής: 

αα) Για το οικονομικό έτος 2004: εννέα (9) εκατ. ευρώ 
περίπου, 

ββ) Για το οικονομικό έτος 2005: επτά εκατ. πεντακόσιες 
χιλιάδες ευρώ (7,5 εκατ. ευρώ) περίπου, 

γγ) Γιατο οικονομικό έτος 2006: επτά εκατ. πεντακόσιες 
χιλιάδες ευρώ (7,5 εκατ. ευρώ) περίπου, αποφασίζουμε: 

Οι αναδρομικές απαιτήσεις που προκύπτουν από τη μη 
σύγχρονη καταβολή της οικογενειακής παροχής του άρ¬ 
θρου 12 του Ν. 2470/1997 και στους δύο συζύγους υπαλ¬ 
λήλους και συνταξιούχους, για το χρονικό διάστημα από 
1.3.2001 έως 30.6.2002 (16 μήνες συνολικά), εξοφλούνται 
τμηματικά σε τρεις (3) ετήσιες δόσεις, ως εξής: 

Α. Γ ια τους εν ενεργεία υπαλλήλους: 

1. α. Η 1η δόση, καταβάλλεται εντός του τρίτου δεκαη¬ 
μέρου του μηνός Φεβρουάριου 2004, για τις απαιτήσεις 
του χρονικού διαστήματος από 1.3.2001 έως 31.8.2001 (6 
μήνες). 

β. Η 2η δόση, καταβάλλεται την 25.2.2005, για τις απαι¬ 
τήσεις του χρονικού διαστήματος από 1.9.2001 έως 
31.1.2002 (5 μήνες). 

γ. Η 3η δόση, καταβάλλεται την 24.2.2006, για τις απαι¬ 
τήσεις του χρονικού διαστήματος από 1.2.2002 έως 
30.6.2002 (5 μήνες). 

2. Συνολικές απαιτήσεις μέχρι του ποσού των 250 ευρώ 
ανά δικαιούχο, εξοφλούνται εφάπαξ. 

3. Η πληρωμή των ποσών αυτών θα γίνει με ξεχωριστές 
μισθοδοτικές καταστάσεις, οι οποίες θα εμφανίζουν το 
ακαθάριστο ποσό της εξοφλούμενης δόσης, τις κρατή¬ 
σεις επί αυτού και το καθαρό πληρωτέο. 

4. Τα ποσά της κάθε δόσης καταλογίζονται στον Κ.Α.Ε. 
0286 «Αναδρομικά οικογενειακής παροχής οικ. ετών 
2001-2002 (άρθρο 26 Ν. 3205/2003)» του οικείου Ειδικού 
Φορέα, εμφανίζονται στο εισόδημα του οικονομικού 
έτους κατά το οποίο εισπράττονται από τους δικαιού¬ 
χους, υπόκεινται στις νόμιμες κρατήσεις της οικογενεια¬ 
κής παροχής και σε φορολογία εισοδήματος. 

5. Ποσά που τυχόν έχουν επιδικαστεί με δικαστικές απο¬ 
φάσεις και αναφέρονται στο χρονικό διάστημα από 
1.3.2001 έως 30.6.2002, συμψηφίζονται με τα ποσά της 
παρούσας. 

Σε περίπτωση που για το ως άνω χρονικό διάστημα, ή 
μέρος αυτού, έχει εξοφληθεί απαίτηση που απέρρεε από 
δικαστική απόφαση, το εξοφληθένποσό συμψηφίζεται με 
τα αναλογούντα ποσά της παρούσας απόφασης. 

6. Οι μισθοδοτικές καταστάσεις θα συνοδεύονται από 
τα εξής δικαιολογητικά: 

α. Πίνακα προσδιορισμού της απαίτησης των δικαιού¬ 
χων για όλο το χρονικό διάστημα από 1.3.2001 έως 
30.6.2002 και για κάθε εξοφλούμενη δόση. 

β. Υπεύθυνη δήλωση του δικαιούχου από την οποία θα 
προκύπτει ότι δεν έχει λάβει για το ως άνω χρονικό διά¬ 
στημα αντίστοιχα ποσά της οικογενειακής παροχής με 
οποιονδήποτε τρόπο. 

γ. Βεβαίωση του εκκαθαριστή της υπηρεσίας, επίτης μι- 
σθοδοτικής κατάστασης, από την οποία θα προκύπτει ότι 
δεν έχουν καταβληθεί με οποιονδήποτε τρόπο αντίστοιχα 
ποσά για το ίδιο χρονικό διάστημα. 

δ. Αντίγραφο της παρούσας απόφασης. 

7. Η εκκαθάριση των ανωτέρω ποσών γίνεται από τις 
υπηρεσίες, από τις οποίες μισθοδοτούνταν οι υπάλληλοι 
την 30.6.2002. Στις περιπτώσεις που ορισμένοι δικαιούχοι 
το χρονικό διάστημα από 1.3.2001 έως 30.6.2002 είχαν 
υπηρετήσει και σε άλλες δημόσιες υπηρεσίες, προκειμέ- 
νου να γίνει εκκαθάριση θα προσκομίζουν επιπλέον και 
βεβαίωση κάθε υπηρεσίας από την οποία θα προκύπτει 
ότι, δεν έχουν καταβληθεί ποσά οικογενειακής παροχής 
για όσο χρόνο υπηρετούσαν σ’ αυτές. 

Για όσες υπηρεσίες έχουν καταργηθεί η εκκαθάριση 
θα γίνει απάτην υπηρεσία που υπηρετεί σήμερα ο υπάλ¬ 
ληλος. 

Στις περιπτώσεις που κατά το ως άνω χρονικό διάστημα 
υπάρχουν υπάλληλοι-δικαιούχοι που έχουν μεταταχθεί 
από Ν.Π.Δ.Δ. σε άλλα Ν.Π.Δ.Δ. ή δημόσιες υπηρεσίες και 
αντίστροφα, τότε η εκκαθάριση των ποσών της οικογενει¬ 
ακής παροχής θα γίνει από κάθε υπηρεσία ανάλογα με το 
χρονικό διάστημα που είχαν υπηρετήσει σε αυτή. 

Στις περιπτώσεις που δικαιούχοι, ήταν εν ενεργεία 
υπάλληλοι κατά ένα μέρος του ανωτέρω χρονικού δια¬ 
στήματος και κατά το υπόλοιπο κατέστησαν συνταξιού¬ 
χοι, τότε η εκκαθάριση των ποσών της οικογενειακής πα¬ 
ροχής θα γίνει από την υπηρεσία που υπηρετούσαν κατά 
τον χρόνο της ενέργειας (συμπεριλαμβανομένου του 
χρονικού διαστήματος των τριμήνων αποδοχών, στην πε¬ 


ρίπτωση που έχει γίνει επιλογή τους) και από την αρμόδια 
Υπηρεσία Συντάξεων κατά το χρόνο που ελάμβαναν σύ¬ 
νταξη. 

Β. Γιατους συνταξιούχους του Δημοσίου: 

1. α. Η 1η δόση, καταβάλλεται τον μήνα Μάρτιο 2004, 
και αφορά τα 6/16 του συνολικού ποσού των αναδρομι¬ 
κών. 

β. Η 2η δόση, καταβάλλεταιτον μήνα Φεβρουάριο 2005, 
και αφορά τα 5/16 του συνολικού ποσού των αναδρομι¬ 
κών. 

γ. Η 3η δόση, καταβάλλεταιτον μήνα Φεβρουάριο 2006. 
και αφορά τα 5/16 του συνολικού ποσού των αναδρομι¬ 
κών. 

2. Τα αναφερόμενα σης παραγράφους 2, 4 και 5 του Α' 
Μέρους της απόφασης αυτής έχουν ανάλογη εφαρμογή 
και για τους συνταξιούχους του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2004 

Ο ΥΦΥΠΟΥΡΓΟΣ 

ΝΙΚΟΣΦΑΡΜΑΚΗΣ 
-♦- 

Αριθ. ΥΠΠΟ/ΔΟΕΠΥ/ΤΟΠΥΝΣ/15/3696 (2) 

Μεταβίβαση αρμοδιοτήτων του Υπουργού Πολιτισμού 
στις Περιφερειακές και Ειδικές Περιφερειακές Υπηρε¬ 
σίες αρμοδιότητας της Γ ενικής Διευθύνσεως Αρχαιο¬ 
τήτων και Πολιτιστικής Κληρονομιάς και Γ ενικής Διευ- 
θύνσεως Αναστήλωσης, Μουσείων και Τεχνικών Έρ¬ 
γων του Υπουργείου Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (ΦΕΚ Α' 
153). 

β) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ Α' 107). 

γ) Του Π.Δ. 191/2003 «Περί Οργανισμού του Υπουργεί¬ 
ου Πολιτισμού» (ΦΕΚΑ' 146). 

δ) Του Π.Δ. 426/1990 «Σύσταση Γενικών Διευθύνσεων 
και Μονάδας Στρατηγικού Σχεδιασμού και ανάλυσης πο¬ 
λιτικής στο ΥΠ.ΠΟ» (ΦΕΚΑ' 163), όπως τροποποιήθηκε με 
το άρθρο 19παρ. 14του Ν. 2947/2001 «Θέματα Ολυμπια¬ 
κής Φιλοξενείας, Έργων Ολυμπιακής Υποδομής και άλ¬ 
λες διατάξεις» (ΦΕΚ Α' 228). 

ε) Του άρθρου 29του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α' 137), όπως τροποποιήθηκε 
μετηνπαράγραφο8τουάρθρου7τουΝ. 1943/1991 (ΦΕΚ 
Α' 50) και του άρθρου 29Α του ιδίου Νόμου που προστέ¬ 
θηκε με το άρθρο 27 του Ν. 2081/1992 (ΦΕΚ Α' 154) και 
αντικαταστάθηκε με το άρθρο 1 παρ. 2α του Ν. 2469/1997 
(ΦΕΚΑ'38). 

2) Την ανάγκη διασφάλισης της εύρυθμης λειτουργίας 
των Υπηρεσιών του Υπουργείου Πολιτισμού (ΥΠ.ΠΟ) και 
της ταχείας προώθησης των υποθέσεων. 

3) Το γεγονός ότι με τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΑΡΘΡΟ 1 

Στους Προϊσταμένους των Περιφερειακών και Ειδικών 
Περιφερειακών Υπηρεσιών του Υπουργείου Πολιτισμού 
μεταβιβάζονται οι ακόλουθες αρμοδιότητες, των περι¬ 
πτώσεων που δεν εμπίπτουν στην αρμοδιότητα των Κε¬ 
ντρικών Συμβουλίων (παράγραφος 5 του άρθρου 50 του 
Ν. 3028/02) και κατά λόγον αρμοδιότητας της κάθε υπη¬ 
ρεσίας σύμφωνα με τον Οργανισμό ως εξής: 

Α') Στους Προϊσταμένους των Εφορειών Προϊστορικών 
και Κλασικών Αρχαιοτήτων, των Εφορειών Βυζαντινών 
Αρχαιοτήτων, των Εφορειών Νεωτέρων Μνημείων και των 
Υπηρεσιών Νεωτέρων Μνημείων και Τεχνικών Έργων: 

1. Η χορήγηση άδειας για: 

α) την εγκατάσταση ή τη λειτουργία βιοτεχνικής ή εμπο¬ 
ρικής επιχείρησης, 

β) την τοποθέτηση τηλεπικοινωνιακών ή άλλων εγκατα¬ 
στάσεων, 

γ) την επιχείρηση οποιουδήποτε τεχνικού ή άλλου έρ¬ 
γου ή εργασίας, 

δ) την οικοδομική δραστηριότητα μέχρι 400 τ.μ. και μέ¬ 
χρι τριών ορόφων πλέον του ισογείου, πλησίον αρχαίου ή 
νεώτερου μνημείου, αρχαιολογικού χώρου ή ιστορικού 
τόπου, εφόσον κριθεί ότι οι ανωτέρω εγκαταστάσεις 
κ.λ.π. δεν επιφέρουν με άμεσο ή έμμεσο τρόπο κατα¬ 
στροφή, βλάβη, ρύπανση ή αλλοίωση της μορφής του 
μνημείου, του χώρου ή του τόπου (άρθρα 10, 12 παρ.4, 
και άρθρο 16του Ν. 3028/02). 

2. Η χορήγηση άδειας για την άσκηση γεωργίας, κτηνο¬ 
τροφίας, Θήρας ή άλλων συναφών δραστηριοτήτων, κα¬ 
θώς και η οικοδομική δραστηριότητα στους χερσαίους 
αρχαιολογικούς χώρους και ιστορικούς τόπους που βρί¬ 
σκονται εκτός σχεδίου πόλεως, ή εκτός ορίων νομίμως 
υφισταμένων οικισμών (άρθρο 13, παρ. 1 του Ν. 3028/02 
σε συνδυασμό με το άρθρο 16 του αυτού Νόμου). 

3. Η χορήγηση άδειας: 

α) για εκμετάλλευση λατομείου και πόρισμά οικοδομι¬ 
κών υλικών εντός λατομικών περιοχών και για τη διενέρ¬ 
γεια μεταλλευτικών ερευνών (άρθρο 10, παρ. 2 του Ν. 
3028/02), 

β) για εκμετάλλευση λατομείου ή μεταλλείου και πόρι¬ 
σμά οικοδομικών υλικών, όταν η απόσταση από μνημείο, 
αρχαιολογικό χώρο ή ιστορικό τόπο είναι μεγαλύτερη 
από δύο χιλιόμετρα (άρθρα 10, παρ. 2 και 12, παρ. 4 σε 
συνδυασμό με το άρθρο 16 του αυτού Νόμου). 

4. Η χορήγηση άδειας σε ενεργούς οικισμούς ή τμήμα¬ 
τά τους που αποτελούν αρχαιολογικούς χώρους ή ιστο¬ 
ρικούς τόπους, καθώς και σε μη ενεργούς οικισμούς ή 
τμήματά τους, που βρίσκονται εντός σχεδίου πόλεως ή 
των ορίων νομίμως υφισταμένων ενεργών οικισμών και 
αποτελούν αρχαιολογικούς χώρους ή ιστορικούς τό¬ 
πους, για: 

α) την ανέγερση νέων κτισμάτων, εφόσον συνάδουν 
από πλευράς όγκου, δομικών υλικών και λειτουργίας με 
το χαρακτήρα του οικισμού, 

β) την αποκατάσταση ερειπωμένων κτισμάτων, εφόσον 
τεκμηριώνεται η αρχική τους μορφή, 

γ) την κατεδάφιση υφισταμένων κτισμάτων, εφόσον δεν 
αλλοιώνεται ο χαρακτήρας του συνόλου ή έχουν χαρα- 
κτηρισθεί ετοιμόρροπα κατά τις διατάξεις του άρθρου 41 
του Ν. 3028/02, 

δ) την εκτέλεση οποιουδήποτε έργου στα υφιστάμενα 
κτίσματα, στους ιδιωτικούς ακάλυπτους χώρους και τους 


κοινόχρηστους χώρους, λαμβανομένου πάντα υπόψη του 
χαρακτήρα του οικισμού, ως αρχαιολογικού χώρου ή 
ιστορικού τόπου, 

ε) τη χρήση κτίσματος ή των ελεύθερων χώρων του, 
εφόσον εναρμονίζεται με το χαρακτήρα και τη δομή τους 
(άρθρο 14, παρ. 1 και2 και άρθρο 16του Ν. 3028/02). 

5. Η έγκριση κάθε εργασίας, επέμβασης ή αλλαγής χρή¬ 
σης σε ακίνητα μνημεία (άρθρο 10, παρ. 4 του Ν. 3028/ 
2002 ). 

6. Η διακοπή εργασιών που εκτελούνται σε ακίνητο μνη¬ 
μείο ή το περιβάλλον του κατά παράβαση των διατάξεων 
της παραγράφου 5 του άρθρου 10 του Ν. 3028/2002. 

7. Η λήψη των αναγκαίων μέτρων συντήρησης ή στερέ¬ 
ωσης και εν γένει προστασίας ετοιμόρροπου ακινήτου 
μνημείου και η δυνατότητα καταλογισμού του συνόλου ή 
μέρουςτης σχετικής δαπάνης σε βάροςτων υποχρέωνσε 
περίπτωση αδράνειας ή καθυστέρησης αυτών να προ- 
βούν στην εκτέλεση των ανωτέρω εργασιών, καθώς και 
στην περίπτωση που αυτές κρίνονται ανεπαρκείς (άρθρο 
11, παρ. 2του Ν. 3028/2002). 

8. Η εκτέλεση επειγουσών εργασιών συντήρησης, στε¬ 
ρέωσης και προστασίας ακινήτων μνημείων, ιδιαιτέρως 
σε περιπτώσεις ετοιμορροπίας (άρθρο 40, παρ. 2 και άρ- 
θρο41,παρ. 3του Ν. 3028/2002). 

9. α) Η εκπόνηση μελετών και η εκτέλεση αρχαιολογι¬ 
κών έργων που περιλαμβάνονται στο εγκεκριμένο από το 
Κ.Α.Σ ή το Κ.Σ.Ν.Μ πρόγραμμα δράσης των Υπηρεσιών 
(άρθρα 37, 40, παρ. 1 και 43, παρ. 1 του Ν. 3028/2002). 

β) Η εκτέλεση εργασιών μεταφοράς ή μετακίνησης ακι¬ 
νήτου μνημείου ή απόσπασης γλυπτικών, ζωγραφικών, 
ψηφιδωτών, διακοσμητικών ή άλλων στοιχείων ακινήτου 
επίσης μνημείου, εφόσον έχει εκδοθεί σχετική εγκριτική 
απόφαση, ή η εκτέλεση των εργασιών αυτών χωρίς υπαί¬ 
τια καθυστέρηση και χωρίς άλλη διατύπωση, εάν παρί- 
σταται επείγουσα ανάγκη (άρθρο 42 του Ν. 3028/2002). 

γ) Η εκτέλεση επειγουσών εργασιών συντήρησης, στε¬ 
ρέωσης και προστασίας ετοιμόρροπων μνημείων (άρθρα 
40 παρ. 2, 41 παρ. 3, 43 παρ. 2). 

10. Η έκδοση σημάτων και πρωτοκόλλων, με τα οποία 
διαπιστώνεται η πλήρωση των προϋποθέσεων, από τις 
οποίες απορρέουν έννομες συνέπειες, σύμφωνα με την 
διάταξη της παρ. 14 του άρθρου 73 του Ν. 3028/2002. 

11. Η κατάρτιση του ανά τριετία πορίσματος επιθεώρη¬ 
σης για την κατάσταση κάθε ακίνητου μνημείου (άρθρο 4 
παρ. 2 του Ν. 3028/2002). 

12. Η διαπίστωση εάν συντρέχει λόγος και η έγκριση κα¬ 
ταβολής αποζημίωσης ιδιοκτητών για προσωρινή στέρη¬ 
ση ή περιορισμό χρήσης ακινήτου, που επιβάλλεται για 
την προστασία αρχαιολογικών χώρων, μνημείων ή ιστορι¬ 
κών τόπων, εφόσον το ποσόν αυτής δεν υπερβαίνει τα 
3.000 ευρώ κατ’ έτος (άρθρο 9, παρ. 4, άρθρο 19 και άρ¬ 
θρο 36, παρ. 16 σε συνδυασμό με το άρθρο 16 του Ν. 
3028/2002). 

13. Η επιβολή στον ιδιοκτήτη ακινήτου της υποχρέωσης 
να επιτρέψει την υπό όρους επίσκεψη αρχαίου ή νεωτέ- 
ρου μνημείου που διατηρείται εντός της ιδιοκτησίας του, 
καθώς και τη φωτογράφηση και μελέτη αυτού (άρθρο 9, 
παρ. 3 και άρθρο 11 του Ν. 3028/2002). 

14. Η χορήγηση άδειας ελεύθερης επίσκεψης μουσείων 
και αρχαιολογικών χώρων σε όσους έχουν το προς τούτο 
δικαίωμα, σύμφωνα με τις οικείες διατάξεις που ισχύουν 
κάθε φορά (άρθρο 46, παρ. 1 του Ν. 3028/02 και άρθρο 9 
του Ν. 736/1977). 

15. Όλες οι ενέργειες που είναι απαραίτητες για τη φύ¬ 
λαξη και τη συντήρηση κινητών μνημείων, που ευρίσκο- 
νται στην κατοχή ή την κυριότητα τρίτων (άρθρο 27 του Ν. 
3028/2002). 

16. Η μέριμνα για την τήρηση των διαδικασιών εισαγω¬ 
γής πολιτιστικών αγαθών (πλην της Περιφέρειας Αττικής 
με την επιφύλαξη της παραγράφου Ζ'περίπτωση 5). (άρ¬ 
θρο 33 Ν. 3028/2002). 

17. Η μέριμνα για την τήρηση των διαδικασιών εξαγω¬ 
γής μνημείων, (πλην της Περιφέρειας Αττικής, που η αρ¬ 
μοδιότητα ανήκει στην Εφορεία Αρχαιοπωλείων), εφόσον 
έχει εκδοθεί η σχετική άδεια και εκτός των περιπτώσεων 
της παρ. 11 του άρθρου 34 του Ν. 3028/2002 (άρθρο 34 
του Ν. 3028/2002). 

18. Η χορήγηση αδείας φωτογραφήσεως, κινηματο- 
γραφήσεως και βιντεοσκοπήσεως σε μεμονωμένα μνη¬ 
μεία, αρχαιολογικούς χώρους, ιστορικούς τόπους και 
μουσεία που ανήκουν στο Δημόσιο (άρθρο 46 του Ν. 
3028/2002). 

19. Η χορήγηση αδείας για την παραγωγή, αναπαρα¬ 
γωγή και διάδοση στο κοινό για άμεσο ή έμμεσο οικονο¬ 
μικό ή εμπορικό σκοπό, εκμαγείων, αντιγράφων ή απεικο¬ 
νίσεων μνημείων, που ανήκουν στο Δημόσιο, είτε ακινή¬ 
των που βρίσκονται σε αρχαιολογικούς χώρους και 
ιστορικούς τόπους ή είναι μεμονωμένα, είτε κινητών που 
βρίσκονται σε μουσεία ή συλλογές του Δημοσίου με οποι- 
ονδήποτε τρόπο και μέσο (άρθρο 46, παρ. 4 του Ν. 
3028/2002). 

20. Οι εγκρίσεις μετακινήσεως εκτός έδρας του υφι¬ 
στάμενου προσωπικού της Διευθύνσεως εντός των γεω¬ 
γραφικών ορίων της περιφέρειας αρμοδιότητάς τους 
(Π.Δ. 191/2003). 

21. Η εισαγωγή προς τα Τοπικά Συμβούλια Μνημείων 
θεμάτων για τα οποία είναι αρμόδια η Υπηρεσία τους και 
η διαβίβαση στις αρμόδιες Διευθύνσεις της Κ.Υ. του 
ΥΠ.ΠΟ. θεμάτων, για τα οποία είναι αρμόδιο ναγνωμοδο- 
τήσειτο Κεντρικό Αρχαιολογικό Συμβούλιο ή το Κεντρικό 
Συμβούλιο Νεωτέρων Μνημείων (άρθρα49, παρ. 2 και50, 
παρ. 5του Ν. 3028/02). 

Β') Στους Προϊσταμένους των Εφορειών Προϊστορικών 
και Κλασικών Αρχαιοτήτων και των Εφορειών Βυζαντινών 
Αρχαιοτήτων, μεταβιβάζονται επιπλέον οι αρμοδιότητες: 

1. Η εκτέλεση παντός έργου για την επισκευή, συντή¬ 
ρηση, βελτίωση των εγκαταστάσεων ή διαμόρφωση του 
κτηρίου ή του περιβάλλοντος χώρου μουσείων, αρχαιο¬ 
λογικών συλλογών ή αποθηκών και κάθε κτηρίου εν γένει 
που υπάγεται στην αρμοδιότητα της Γενικής Διεύθυνσης 
Αρχαιοτήτων και Πολιτιστικής Κληρονομιάς, μέχρι προϋ¬ 
πολογισμού ποσού 15.000 ευρώ (χωρίς το Φ.Π.Α.) και χω¬ 
ρίς να προκαλείται αλλοίωση της μορφής τους. Για έργα 
προϋπολογισμού δαπάνης άνω των 15.000 ευρώ (χωρίς 
το Φ.Π.Α.), η εκτέλεση θα πραγματοποιείται έπειτα από 
μελέτη που θα εγκρίνεται από την αρμόδια Διεύθυνση της 
Κ.Υ. του ΥΠ.ΠΟ. 

2. Η παραλαβή δηλώσεων για την ανακάλυψη ή εύρεση 
ακινήτου αρχαίου, η εξέταση, καταγραφή, αξιολόγηση 
και λήψη μέτρων προστασίας τούτου, στα οποία συμπε- 
ριλαμβάνεται και η διακοπή των εκτελουμένων έργων ή 
εργασιών στο ακίνητο όπου το αρχαίο αυτό ανακαλύφθη¬ 
κε ή βρισκόταν (άρθρο 8, παρ. 1 και 2του Ν. 3028/2002). 

3. Η παραλαβή δηλώσεων για την ανακάλυψη, εύρεση ή 
περιέλευση σε πρόσωπο, κινητού αρχαίου (άρθρο 24, 
παρ. 1 και2τουΝ.3028/02).Ωσαύτως καιηπαραλαβή δη¬ 


λώσεων και χορήγηση αδείας κατάταπροβλεπόμενα από 
το άρθρο 73, παρ. 3-4του Ν. 3028/2002. 

4. α) Η έκδοση αποφάσεων για τη διενέργεια διερευνη¬ 
τικής ή σωστικής ανασκαφής, τη συντήρηση και τη φύλα¬ 
ξη των ευρημάτων (άρθρο 9, παρ. 1 και άρθρο 37, παρ. 1- 
3του Ν. 3028/2002). 

β) Η χορήγηση άδειας για την πρόσβαση ειδικών επι¬ 
στημόνων στο χώρο σωστικής ανασκαφής (άρθρο 37, 
παρ. 4του Ν. 3028/2002). 

γ) Η έκδοση απόφασης για τη χρηματοδότηση σωστι¬ 
κής ανασκαφής από τον κύριο του έργου (άρθρο 37, παρ. 
6, εδάφιο 4του Ν. 3028/2002). 

δ) Η έκδοση απόφασης για τη διατήρηση ή μη αρχαίου 
(άρθρο 9, παρ. 1 του Ν. 3028/2002). 

5. Η χορήγηση άδειας εκτέλεσης εκσκαφών από από- 
ψεως αρχαιολογικού νόμου για ανεύρεση μη αρχαιολογι¬ 
κών θησαυρών (άρθρο 10 Ν. 3028/2002 και Ν. 6133/1934). 

6. Η χορήγηση έγκρισης για τη μεταφορά κινητών μνη¬ 
μείων εντός της περιφέρειάς τους για τη συντήρηση ή έκ¬ 
θεσή τους, ή από τις ανασκαφές σε κρατικά μουσεία, συλ¬ 
λογές ή αρχαιολογικές αποθήκες (άρθρο 36, παρ. 10 του 
Ν. 3028/2002). 

7. Η χορήγηση άδειας σε ειδικούς επιστήμονες για την 
πρόσβαση σε αρχαιολογικούς χώρους, μνημεία, ή ιστορι¬ 
κούς τόπους, ή σε κινητά μνημεία που ευρίσκονται σε δη¬ 
μόσια μουσεία, συλλογές, ή αποθήκες, ή στην κατοχή 
ιδιωτών ή νομικών προσώπων, με σκοπό τη φωτογράφη¬ 
ση, τη μελέτη, ή τη δημοσίευσή τους, εφόσον συντρέχουν 
οι νόμιμες προς τούτο προϋποθέσεις (άρθρα 11 παρ. 3, 
29 παρ. 1 και 46 παρ. 3του Ν. 3028/2002). 

8. Η απόφαση για τη χορήγηση αμοιβής σε αυτόν που 
προέβη στη δήλωση αρχαίου, που περιέρχεται στο Δημό¬ 
σιο, ή στην υπόδειξη τόπου, όπου βρίσκονται άγνωστα 
στην Υπηρεσία κινητά αρχαία, εφόσον η χρηματική τους 
αξία δεν υπερβαίνει το ποσό των 1500 ευρώ, όπως εκά- 
στοτε αναπροσαρμοζόμενο ισχύει (άρθρα 24 παρ. 3 και 4 
του Ν. 3028/2002). 

9. Η έκδοση απόφασης για κινητά αρχαία της παρ. 5 του 
άρθρου 23 του Ν. 3028/2002. 

10. Η τήρηση των διαδικασιών μεταβίβασης της κατο¬ 
χής ή της κυριότητας κινητών μνημείων, που ανήκουν σε 
φυσικά πρόσωπα (άρθρο 28 του Ν. 3028/2002). 

11. Η χορήγηση βεβαίωσης ότι αγαθά που προορίζο¬ 
νται για εξαγωγή από την ελληνική επικράτεια δεν είναι 
μνημεία. Προκειμένου περί εκμαγείων ή αντιγράφων αρ¬ 
χαίων, η ανωτέρω άδεια χορηγείται μετά από γνωμάτευ¬ 
ση του προϊσταμένου του κατά περίπτωση αρμόδιου 
Μουσείου (άρθρο 34 του Ν. 3028/2002 και άρθρο 10 παρ. 
2του Π.Δ. 941/1977). 

12. Η εξαγωγή μνημείων που πιστοποιείται ότι έχουν ει- 
σαχθεί προσωρινά στη Χώρα και βρίσκονται νομίμως στη 
κατοχή ή την κυριότητα του ενδιαφερομένου (άρθρο 34, 
παρ. 5του Ν. 3028/2002). 

13. Η χορήγηση άδειας για την χρήση ανιχνευτών με¬ 
τάλλου ή άλλων οργάνων διασκόπησης προς διερεύνηση 
του υπεδάφους (άρθρο 38, παρ. 2του Ν. 3028/2002). 

14.0 ορισμός επόπτου αρχαιολογικής έρευνας πεδίου, 
ανασκαφής, επιφανειακής ή άλλης μορφής επιφανειακής 
έρευνας (άρθρο 36 παρ. 7). 

Γ) Στους Προϊσταμένους των Εφορειών Βυζαντινών 
Αρχαιοτήτων, μεταβιβάζονται επιπλέον οι αρμοδιότητες: 

1. Η μέριμνα για τη λειτουργία των εκκλησιαστικών μου¬ 
σείων (άρθρο 45 του Ν. 3028/02 και άρθρο 6 παρ. 5 του Ν. 
2557/97). 

2. Η εξέταση εκκλησιαστικών και θρησκευτικού χαρα¬ 
κτήρα εν γένει ακινήτων υπό χαρακτηρισμό (άρθρο 6παρ. 
6τουΝ. 3028/2002). 

3. Όλες οι κατά την παρούσα απόφαση μεταβιβαζόμε¬ 
νες αρμοδιότητες που αφορούν νεώτερα εκκλησιαστικά 
ή θρησκευτικού χαρακτήρα εν γένει μνημεία. 

4. Όλες οι ενέργειες που προβλέπονται από τις διατά¬ 
ξεις του άρθρου 22 σχετικά με την κατάσχεση (αναγκα¬ 
στική ή συντηρητική) κινητών μνημείων μεταγενέστερων 
του 1453 και έως το 1830 (άρθρο 22 του Ν. 3028/2002). 

Δ') Στους Προϊσταμένους των Εφορειών Νεοτέρων 
Μνημείων καιτων Υπηρεσιών Νεωτέρων Μνημείων και Τε¬ 
χνικών Έργων μεταβιβάζονται επιπλέον οι αρμοδιότητες: 

1. Η εισήγηση για το χαρακτηρισμό νεωτέρων ακινήτων 
μνημείων, πλην των περιπτώσεων ανωτέρω υπό την έν¬ 
δειξη Γ 3 (άρθρο 6 του Ν. 3028/2002). 

2. Η εισήγηση για το χαρακτηρισμό ιστορικών τόπων με¬ 
ταγενεστέρων του 1830 (άρθρο 16 σε συνδυασμό μετά 
άρθρα 12, 13, 14 και 15 του Ν 3028/2002). 

3. Η εισήγηση για το χαρακτηρισμό νεοτέρων κινητών 
μνημείων (άρθρο 20 του Ν. 3028/2002). 

4. Όλες οι ενέργειες που προβλέπονται από τις διατά¬ 
ξεις του άρθρου 22 σχετικά με την κατάσχεση (αναγκα¬ 
στική ή συντηρητική) μεταγενέστερων του 1830 κινητών 
μνημείων (άρθρο 22του Ν. 3028/2002). 

Ε') Στον Προϊστάμενο της Εφορείας Εναλίων Αρχαιοτή¬ 
των, πέραν από τις αρμοδιότητες υπό την πιο πάνω ένδει¬ 
ξη Α' και Β', που εφαρμόζονται αναλόγως, εάν πρόκειται 
περί μνημείων, αρχαιολογικών χώρων και ιστορικών τό¬ 
πων ευρισκομένων στη θάλασσα ή σε λίμνες ή στους πο¬ 
ταμούς, μεταβιβάζονται επιπλέον οι αρμοδιότητες: 

1. Η χορήγηση άδειας για την αλιεία, την αγκυροβολιά 
και την υποβρύχια δραστηριότητα με αναπνευστικές συ¬ 
σκευές στους ενάλιους αρχαιολογικούς χώρους και ιστο- 
ρικούςτόπους (άρθρο 15, παρ. 1 του Ν. 3028/2002). 

2. Η χορήγηση άδειας για τη χρήση οργάνων διασκόπη- 
σης προς διερεύνηση του βυθού ή του πυθμένα (άρθρο 
15, παρ. 3τουΝ. 3028/2002). 

3. Η χορήγηση άδειας για την εκτέλεση λιμενικών έργων 
(άρθρο 15 παρ. 5 του Ν. 3028/2002). Εάν όμως το έργο 
πρόκειται να επιχειρηθεί πλησίον χερσαίου μνημείου ή 
πλησίον είτε εντός χερσαίου αρχαιολογικού χώρου ή 
ιστορικού τόπου, η άδεια χορηγείται από τον Υπουργό, με 
γνώμη του Κεντρικού Αρχαιολογικού Συμβουλίου. 

ΣΤ') Στους Προϊσταμένους των Εφορειών Παλαιοαν¬ 
θρωπολογίας- Σπηλαιολογίας μεταβιβάζονται επιπλέον 
οι αρμοδιότητες υπό την πιο πάνω ένδειξη Α' και Β', που 
εφαρμόζονται αναλόγως, καθώς και εκείνες του Ε', εάν 
πρόκειται περί σπηλαίων με υποβρύχιες εντός αυτών αρ¬ 
χαιότητες, καθώς και εάν πρόκειται περί σπηλαίων και πα¬ 
λαιοντολογικών καταλοίπων κατά την έννοια του εδαφ. 
αα) της παρ. β'του άρθρου 2 του Ν. 3028/2002. 

Ζ') Στον Προϊστάμενο της Εφορείας Αρχαιοπωλείων και 
Ιδιωτικών Συλλογών, πέραν της αρμοδιότητας υπό την 
πιο πάνω ένδειξη Α10, Α14, Α15, Α19,Α22, Β1, Β3, Β6, Β7, 
Β8, Β9, Β10, Β11, Β12του Ν. 3028/2002 μεταβιβάζονται 
επιπλέον οι αρμοδιότητες: 

1. Η χορήγηση άδειας σε ειδικούς επιστήμονες για τη 
φωτογράφηση και μελέτη μνημείων που ανήκουν σε ιδιω¬ 
τικές συλλογές (άρθρο 31, παρ. 7του Ν. 3028/2002). 


2. Η μέριμνα για την τήρηση των υποχρεώσεων από κα¬ 
τόχους συλλέκτες και αρχαιοπώλες, σύμφωνα με την κεί¬ 
μενη νομοθεσία (άρθρα 31 και 32 του Ν. 3028/2002). 

3. Η έγκριση διοργάνωσης δημοπρασιών ή άλλων ανά¬ 
λογων δραστηριοτήτων (άρθρο 32, παρ. 8 του Ν. 3028/ 
2002 ). 

4. Η μέριμνα για τηντήρηση των διαδικασιών εισαγωγής 
πολιτιστικών αγαθών εντός της Περιφέρειας Αττικής (άρ¬ 
θρο 33 Ν. 3028/2002). 

5. Η αρμοδιότητα υπό την ένδειξη Α 17, για τις περιπτώ¬ 
σεις που συναντώνται εντός της Περιφέρειας Αττικής, 
πλην των περιπτώσεων της παρ. 11 του άρθρου 34 του Ν. 
3028/2002 (άρθρο 34του Ν. 3028/2002). 

6. Η αρωγή προς κατόχους ή συλλέκτες για την ανεύ¬ 
ρεση και διεκδίκηση κινητών μνημείων (άρθρο 30 του Ν. 
3028/2002). 

Η') Στον Προϊστάμενο της Υπηρεσίας Τεχνικών Έργων 
Κεντρικής Μακεδονίας μεταβιβάζονται οι αρμοδιότητες 
υπό την ένδειξη Α9, Α10, Α21 καιΑ22. 

Θ') Στους Προϊσταμένους του Εθνικού Αρχαιολογικού 
Μουσείου, του Αρχαιολογικού Μουσείου Θεσσαλονίκης, 
του Αρχαιολογικού Μουσείου Ηρακλείου, του Επιγραφι¬ 
κού Μουσείου, του Νομισματικού Μουσείου, του Βυζαντι¬ 
νού και Χριστιανικού Μουσείου, του Μουσείου Βυζαντι¬ 
νού Πολιτισμού και του Μουσείου Ασιατικής Τέχνης με¬ 
ταβιβάζονται οι αρμοδιότητες υπό την ένδειξη Α14, Α18, 
Α19, Α20, Α22, Β1, Β7 και Β11. 

Γ) Στους Προϊσταμένους των Αρχαιολογικών Ινστιτού¬ 
των μεταβιβάζονται οι αρμοδιότητες υπό την ένδειξη Α21 
και Α22. 

ΑΡΘΡΟ 2 

Όπου γνωμοδοτούν για τα ανωτέρω θέματα το Κεντρι¬ 
κό Αρχαιολογικό Συμβούλιο ή το Κεντρικό Συμβούλιο Νε¬ 
ωτέρων Μνημείων, η αρμοδιότητα εκδόσεως των σχετι¬ 
κών διοικητικών πράξεων παραμένει στην Κεντρική Υπη¬ 
ρεσία του ΥΠ.ΠΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2004 

Ο ΥΠΟΥΡΓΟΣ 

Ε. ΒΕΝΙΖΕΛΟΣ 
-♦- 

Αριθ. ΥΠΠΟ/ΔΟΕΠΥ/ΤΟΠΥΝΣ/14/3698 (3) 

Οργάνωση και Λειτουργία των Συμβουλίων του 
Ν. 3028/2002 στο Υπουργείο Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 52, παρ. 5 εδάφιο πρώτο του Ν. 3028/ 
2002 «Για την προστασία των Αρχαιοτήτων και εν γένει 
της Πολιτιστικής Κληρονομιάς» (ΦΕΚΑ' 153). 

β) Του Π.Δ. 191/2003 «Οργανισμός Υπουργείου Πολιτι¬ 
σμού» (ΦΕΚΑ' 146), όπως ισχύει. 

γ) Του άρθρου πρώτου του Ν. 2690/1999 «Κύρωση του 
Κώδικα Διοικητικής Διαδικασίας και άλλες διατάξεις» 
(ΦΕΚΑ'45). 

δ) Του άρθρου 29του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α' 137), όπως τροποποιήθηκε 
μετηνπαράγραφο8τουάρθρου7τουΝ. 1943/1991 (ΦΕΚ 

Α' 50) και του άρθρου 29Α του ιδίου Νόμου που προστέ¬ 
θηκε με το άρθρο 27 του Ν. 2081/1992 (ΦΕΚ Α' 154) και 
αντικαταστάθηκεμετο άρθρο 1 παρ. 2ατου Ν. 2469/1997 
(ΦΕΚ Α' 38). 

2) Την ανάγκη διασφάλισης της εύρυθμης λειτουργίας 
των Συμβουλίων του Υπουργείου Πολιτισμού (ΥΠ.ΠΟ.) 
και της ταχείας προώθησης των υποθέσεων. 

3) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΑΡΘΡΟ 1 
Γ ενικά 

1. Οι ημέρες των συνεδριάσεων των Συμβουλίων ορίζο¬ 
νται με απόφαση των Προέδρων αυτών. 

2. Πέρα από τις ειδικότερες ρυθμίσεις της παρούσης, η 
οργάνωση καιλειτουργίατωνΣυμβουλίωντου ΥΠ.ΠΟ διέ- 
πεται από τον ισχύοντα Κώδικα Διοικητικής Διαδικασίας. 

ΑΡΘΡΟ 2 

Λειτουργία Συμβουλίων 

1. Καθήκοντα προέδρου στα Κεντρικά Συμβούλια ασκεί 
ο Γενικός Γραμματέας του Υπουργείου, ενώ στα Τοπικά 
Συμβούλια ο Πάρεδρος του Νομικού Συμβουλίου του 
Κράτους του Γ ραφείου Νομικού Συμβούλου ή του Δικα¬ 
στικού Γ ραφείου της έδρας του Συμβουλίου. 

2. Σε περίπτωση απουσίας ή κωλύματος του Γενικού 
Γραμματέως, στα Κεντρικά Συμβούλια προεδρεύει ο Νο¬ 
μικός Σύμβουλος του Κράτους στο ΥΠ.ΠΟ ή ο αναπλη¬ 
ρωτής του. Σε περίπτωση απουσίας ή κωλύματος του 
Προέδρου Παρέδρου του Νομικού Συμβουλίου του Κρά¬ 
τους στα Τοπικά Συμβούλια Μνημείων, αναπληρώνεται 
από άλλο Πάρεδρο. 

3. Ο Νομικός Σύμβουλος του Κράτους στο ΥΠ.ΠΟ., μέ¬ 
λος του Κ.Α.Σ./Κ.Σ.Ν.Μ. αναπληρώνεται στα Συμβούλια 
αυτά από άλλο Νομικό Σύμβουλο του Κράτους ή από Πά¬ 
ρεδρο του Νομικού Συμβουλίου του Κράτους στο ΥΠ.ΠΟ. 

4. Το Συμβούλιο δύναται να αναβάλλει τη γνωμοδότησή 
του, οσάκις κρίνει ότι απαιτείται επιτόπια εξέταση του θέ¬ 
ματος (αυτοψία), η οποία θα πρέπει να διενεργείται εντός 
ευλόγου χρονικού διαστήματος και πάντως όχι πέραντου 
εξαμήνου. 

5. Το Συμβούλιο μπορεί να συγκροτεί Επιτροπές που 
απαρτίζονται από ορισμένα από τα μέλη του, ή άλλους ει¬ 
δικούς επιστήμονες ή εμπειρογνώμονες. 

6. Το Συμβούλιο μπορεί να καλέσει, προς παροχή πλη¬ 
ροφοριών ή προσαγωγή στοιχείων, υπηρεσιακά ή άλλα 
πρόσωπα, μεταξύ των οποίων και τα πρόσωπα που αφο¬ 
ρά η υπόθεση, τα οποία, εφόσον έχουν ζητήσει να παρα- 
στούν, καλούνται υποχρεωτικά. 

7. Πρόσωπα των οποίων οι υποθέσεις άγονται ενώπιον 
του Συμβουλίου έχουν δικαίωμα να παρίστανται και με ή 
δια δικηγόρου και να χρησιμοποιούν τεχνικούς συμβού¬ 
λους, προκειμένου να εκθέσουν τις απόψεις τους και να 
απαντήσουν σε τυχόν ερωτήσεις των μελών ή των ειση¬ 
γητών. 

8. Σε όλες τις προηγούμενες περιπτώσεις η συζήτηση 
συνεχίζεται μετά την αποχώρηση των ως άνω προσώπων. 
Κατά πάσα δε περίπτωση απαγορεύεται η παρουσία τρί¬ 
των προσώπων κατά την ψηφοφορία. 

9. Οι γνωμοδοτήσεις των Συμβουλίων διατυπώνονται 
κατά πλειοψηφία των παρόντων μελών, σε φανερή ψηφο¬ 
φορία. Σε περίπτωση ισοψηφίας υπερισχύει η ψήφος του 


Προέδρου. Στη γνωμοδότηση καταχωρίζονται υποχρεω¬ 
τικούς όλες οι επιμέρους γνώμες που διατυπώθηκαν και 
τέθηκαν σε ψηφοφορία. 

10. Ειδικώςγιατα Τοπικά Συμβούλια Μνημείων, ισχύουν 
και τα κάτωθι: 

α) Το Συμβούλιο, πλην εκτάκτων και επειγουσών ανα¬ 
γκών, θα συνεδριάζει μία φορά το μήνα και θα γνωμοδο- 
τεί για όλα τα θέματα που θα παραπέμπονται σε αυτό από 
τις Κεντρικές, τις Περιφερειακές και τις Ειδικές Περιφε¬ 
ρειακές Υπηρεσίες του ΥΠ.ΠΟ., 

β) Τα πρακτικά των συνεδριάσεων του Συμβουλίου θα 
συντάσσονται αμέσως και την πρώτη εβδομάδα κάθε μη¬ 
νάς θα εκδίδονται οι σχετικές αποφάσεις. 

ΑΡΘΡΟ 3 

Εισήγηση στα Συμβούλια 

1. Οι εισηγήσεις στα Κεντρικά Συμβούλια γίνονται από 
τις αρμόδιες Διευθύνσεις, έτσι όπως ορίζονται από τον 
ισχύοντα οργανισμό του ΥΠ.ΠΟ., ενώ υφίσταται και η πε¬ 
ρίπτωση συνεισήγησης, όπου υπάρχει συναρμοδιότητα ή 
αυτό κρίνεται απαραίτητο από τον Πρόεδρο. 

2. Η ανάπτυξη των θεμάτων και η διατύπωση των ειση¬ 
γήσεων γίνονται προφορικώς, ενώπιον του Συμβουλίου. 

3. Καθήκοντα εισηγητή στο Συμβούλιο εκτελεί ο κατά 
περίπτωση αρμόδιος Προϊστάμενος της οικείας Διεύθυν¬ 
σης ή ο κατά νόμο ορισμένος αναπληρωτής του. 

4. Οι εκάστοτε εισηγητές των θεμάτων είναι υπεύθυνοι 
για την έγκαιρη ενημέρωση των κατά περίπτωση συναρ- 
μοδίων Διευθυντών των Κεντρικών, Περιφερειακών ή Ει¬ 
δικών Περιφερειακών Υπηρεσιώντου ΥΠ.ΠΟ., οι οποίοι εκ 
του νόμου ή και κατά την κρίση τους θα πρέπει να παρευ- 
ρίσκονται στην εξέταση των θεμάτων. 

ΑΡΘΡΟ 4 
Ημερήσια Διάταξη 

1. Η υποβολή των υποθέσεων προς γνωμοδότηση ακο¬ 
λουθεί τη σειρά που υποδεικνύεται από τις αρμόδιες Δι¬ 
ευθύνσεις, με βάση το βαθμό πληρότητας των σχετικών 
φακέλων και ανάλογα με τη σειρά εισαγωγής αυτών στη 
Γ ραμματεία. 

2. Η Ημερήσια Διάταξη καταρτίζεται από τον Πρόεδρο 
του Συμβουλίου τουλάχιστον δύο εργάσιμες ημέρες πριν 
από την πραγματοποίηση της συνεδρίασης. 

3. Η εγγραφή ενός θέματος στην Ημερήσια Διάταξη και 
η εξέταση από το Συ μβούλιο προϋποθέτει την έγκαιρη κα¬ 
τάθεση πλήρους φακέλου στη Γ ραμματεία. 

4. Θέματα εκτός Ημερήσιας Διατάξεως, με αιτιολογη¬ 
μένο επείγοντα χαρακτήρα και σε κάθε περίπτωση θέμα¬ 
τα που αφορούν σε μεγάλα δημόσια έργα ή ένταξη σε 
χρηματοδοτικά προγράμματα, είναι δυνατόν να εξετάζο¬ 
νται έπειτα από συνεννόηση του Διευθυντή-Εισηγητή της 
αρμόδιας Υπηρεσίας με τον Πρόεδρο του Συμβουλίου, 
εφόσον παρίστανται όλα τα τακτικά μέλη και συμφωνούν 
προς τούτο και με την προϋπόθεση ότι ο σχετικός φάκε¬ 
λος έχει κατατεθεί πλήρης στη Γ ραμματεία. 

5. Κατ’ εξαίρεση, σε περιπτώσεις μείζονος σημασίας 
υποθέσεων κατά την κρίση του Προέδρου, αποστέλλεται 
στα μέλη μαζί με την Ημερήσια Διάταξη και ενημερωτικό 
σημείωμα με τα απαραίτητα στοιχεία της υπόθεσης. 

6. Καμία πληροφορία δεν παρέχεται από τους χειριστές 
των θεμάτων ή τη Γ ραμματεία προς τυχόν ενδιαφερομέ¬ 
νους για την κατάρτιση της Ημερήσιας Διάταξης, πριν από 
την υπογραφή της από τον Πρόεδρο του Συμβουλίου. 

ΑΡΘΡΟ 5 

Λειτουργία Γ ραμματείας 

1. Στην έδρα των Συμβουλίων λειτουργεί Γραμματεία, η 
οποία τηρεί τους φακέλους και το αρχείο των πρακτικών 
και εξασφαλίζει την επιστημονική και γραμματειακή τους 
υποστήριξη. 

2. Οι Γραμματείς των Συμβουλίων, όπως και οι αναπλη¬ 
ρωτές τους, ορίζονται με Απόφαση του Υπουργού Πολιτι¬ 
σμού κατά τα οριζόμενα στην ΥΠΠΟ/ΔΙΟΙΚ/Α5/ΠΜΥ/ 
37120/3.7.2002 απόφαση αυτού (ΦΕΚ841/Β). 

3. Τα καθήκοντα των Γραμματέων κατά τις συνεδριά¬ 
σεις και την προετοιμασία αυτών, ασκούνται υπάτην άμε¬ 
ση εποπτείατου Προέδρου του Συμβουλίου. 

4. Ειδικότερα από τον εκάστοτε Γραμματέα του Συμ¬ 
βουλίου συντάσσεται περιληπτικό πρακτικό με συνοπτι¬ 
κή, αλλά περιεκτική αναφορά στο περιεχόμενο των συνε¬ 
δριάσεων, όπου καταγράφονται και οι απόψεις όσων μει¬ 
οψήφησαν. 

5. Η Γ ραμματεία προχωρεί, βάσει των πρακτικών, στη 
σύνταξη των σχετικών γνωμοδοτήσεων, οι οποίες υπο¬ 
γράφονται από τον Γ ραμματέα της οικείας Συνεδρίασης, 
τον εισηγητή και τον Πρόεδρο του Συμβουλίου. 

6. Αντίγραφα των πρακτικών και των γνωμοδοτήσεων 
χορηγούνται αποκλειστικούς μέσω της Γ ραμματείας των 
Συμβουλίων και έγκριση του Προέδρου και μετά την έκ¬ 
δοση της επακολουθούσης εκτελεστής διοικητικής πρά- 
ξεως. Στοιχεία του σχετικού φακέλου της υπόθεσης χο¬ 
ρηγούνται αποκλειστικούς από τις αρμόδιες Διευθύνσεις 
μετά από αίτηση των ενδιαφερομένων, υπό τους όρους 
και τις προϋποθέσεις που προβλέπονται στο άρθρο 5 του 
Κώδικα Διοικητικής Διαδικασίας, 

7. Οι τυχόν απομαγνητοφωνήσεις των συζητήσεων στα 
Συμβούλια, όπως και τα ενημερωτικά σημειώματα των ει¬ 
σηγητών και οι χειρόγραφες σημειώσεις των Γραμματέ- 
ων, έχουν χαρακτήρα υποβοηθητικών σημειώσεων για τη 
Γ ραμματεία του Συμβουλίου για τη σύνταξη των πρακτι¬ 
κών, δεν αποτελούν διοικητικά έγγραφα, δεν διατηρού¬ 
νται και ούτε χορηγούνται κατά πάσα περίπτωση σε οιον- 
δήποτε ενδιαφερόμενο. 

8. Η Γ ραμματεία των Συμβουλίων έχει την ευθύνη της 
τηρήσεως των φακέλων των διαφόρων υποθέσεων που 
έχουν υποβληθεί από τις αρμόδιες Διευθύνσεις προς 
γνωμοδότηση από το Συμβούλιο. Οι παραπάνω φάκελοι 
μπορούν να διατίθενται από τη Γ ραμματεία στις αρμόδιες 
Διευθύνσεις, με προϋπόθεση την αυθημερόν επιστροφή 
τους. Στην περίπτωση που απαιτείται περαιτέρω επεξερ¬ 
γασία του φακέλου, αυτός θα επιστρέφεται κανονικά στη 
Διεύθυνση, με κλείσιμο του πρωτοκόλλου της Γ ραμματεί¬ 
ας και θα επανυποβάλλεται μόλις ολοκληρωθεί η επεξερ¬ 
γασία του. 

9. Μετά την ολοκλήρωση της γνωμοδοτήσεως, ο φάκε¬ 
λος της υποθέσεως επιστρέφεται στην αρμόδια Διεύ¬ 
θυνση. 

10. Η Γραμματεία των Συμβουλίων είναι υπεύθυνη για 


την έγκαιρη και γραπτή (και με τηλεομοιοτυπία) ειδοποί¬ 
ηση των πολιτών, που έχουν υποβάλει αίτημα παράστα¬ 
σης, ώστε να παρευρίσκονται στην εξέταση των θεμάτων 
που τους αφορούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,20 Ιανουάριου 2004 

Ο ΥΠΟΥΡΓΟΣ 

Ε. ΒΕΝΙΖΕΛΟΣ 
-♦- 

Αριθ. 2 (4) 

Αυτοδίκαιη μεταφορά των οργανικών θέσεων προσωπι¬ 
κού του Ιατροκοινωνικού Κέντρου του Π.Ι.Κ.Π.Α. Ζα¬ 
κύνθου ως οργανικές θέσεις αντιστοίχου κλάδου, κα¬ 
τηγορίας και ειδικότητας με την ίδια σχέση εργασίας 
του Ιατροκοινωνικού Κέντρου - Κ.Υ. Κατοσταριού Ζα¬ 
κύνθου του Πε.Σ.Υ.Π. Ιονίων Νήσων. 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ 
ΤΟΥ ΠΕ.Σ.Υ.Π. ΙΟΝΙΩΝ ΝΗΣΩΝ 

Έχοντας υπόψη: 

1. Τιςδιατάξειςτου Ν. 2889/2001 «Βελτίωση και Εκσυγ- 
χρονισμόςτου Εθνικού Συστήματος Υγείας και άλλες δια¬ 
τάξεις». 

2. Τις διατάξειςτου άρθ. 9του Ν. 3106/2003 «Αναδιορ¬ 
γάνωση του Εθνικού Συστήματος Κοινωνικής Φροντίδας 
και άλλες διατάξεις» 

3. Την Υ3α/ΓΠ 124763/19.12.2003 απόφαση του Υπουρ¬ 
γού Υγείας και Πρόνοιας που δημοσιεύτηκε στο ΦΕΚ 
1967/31.12.2003 τ. Β'. 

4. Τις διατάξεις των Βασιλικών Διαταγμάτων 170/1960 
(ΦΕΚ 40/1960) και 668/1962 (ΦΕΚ 179/1962) για την σύ¬ 
σταση και λειτουργία των Ιατροκοινωνικών Κέντρων του 
Π.Ι.Κ.Π.Α., διαπιστώνουμε: 

Την αυτοδίκαιη μεταφορά των οργανικών θέσεων προ¬ 
σωπικού του Ιατροκοινωνικού Κέντρου του Π.Ι.Κ.Π.Α. Ζα¬ 
κύνθου ως οργανικές θέσεις αντίστοιχου κλάδου, κατη¬ 
γορίας και ειδικότητας του Ιατροκοινωνικού κέντρου - 
Κ.Υ. Κατοσταριού Ζακύνθου του Πε.Σ.Υ.Π. Ιονίων Νήσων. 

α.α Κατηγορία Κλάδος Προβλ. Οργ. 

_ Θέσεις 


1 

ΠΕ 

Ιατρών ειδικοτήτων (Παιδίατρος) 

1 

2 

ΤΕ 

Επισκεπτών/τριων Υγείας 

1 

3 

ΤΕ 

Μαιευτικής 

1 

4 

ΔΕ 

Βοηθών Νοσοκόμων 

1 

5 

ΥΕ 

Προσωπικού καθαριότητας 

1 



ΣΥΝΟΛΟ 

5 


Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα,14 Ιανουάριου 2004 
Ο Πρόεδρος - Γ εν. Διευθυντής 
ΚΩΝΣΤΑΝΤΙΝΟΣ ΧΛΩΜΟΥΔΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ : νννννν. βί.9 γ - β-ιηθίΙ: ννθβηΐΗεΙθΓ @ βΐ.ςκ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 Θυιχι, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων 
Ν.Π.Δ.Δ. 

Παράρτημα 


Ετήσιο 

Ετήσιο 

Ετήσιο 


Εμπορικής και Βιομηχανικής Ιδιοκτησίας Ετήσιο 
Ανωτάτου Ειδικού Δικαστηρίου Ετήσιο 

Διακηρύξεων Δημοσίων Συμβάσεων Ετήσιο 

Διακηρύξεων Δημοσίων Συμβάσεων Εβδομαδιαίο 

Α.Ε. & Ε.Π.Ε Μηνιαίο 


50 

50 

50 

100 

5 

200 

5 

100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θογο προσαυξανόμενη 
κατά 1 θογο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουίΌ ανά έτος. 

Τα παραπάνω οά-Γοιτι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίεχ :210- 9472556 ϊπΙθγπθΙ : ΗΗρ://νννννν.Θί.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































